Maktab Rendah Sains MARA Betong

Maktab Rendah Sains MARA Betong (singkatan: MRSM Betong) merupakan sebuah sekolah berasrama penuh di bawah institusi MRSM, yang dikelolakan oleh MARA. Ianya terletak di Betong, Sarawak.

 Kejayaan 
 Akademik 
Pada tahun 2013, seramai 55 orang pelajar memperoleh keputusan semua A dalam peperiksaan Penilaian Menengah Rendah (PMR) 2013 daripada 132 orang pelajar yang menduduki peperiksaan itu. Gred purata maktab untuk PMR dicatatkan pada 1.18.

Pada tahun 2014, seramai 18 orang pelajar memperoleh keputusan semua A dalam peperiksaan Sijil Pelajaran Malaysia 2014, daripada sejumlah 119 orang pelajar yang menduduki peperiksaan ini. Gred purata maktab dicatatkan pada 2.14.

Pada tahun 2023, seramai enam orang pelajar memperoleh 9A dalam peperiksaan Sijil Pelajaran Malaysia 2023, 14 orang pelajar memperoleh 8A dan 5 orang pelajar memperoleh 7A. Gred purata maktab pula dicatatkan pada 3.13.

 Bukan akademik 
Pada tahun 2013, MRSM Betong merangkul pingat emas dalam pertandingan International Sustainable World Project Olympiad (Tenaga, Kejuruteraan & Alam Sekitar) (I-SWEEEP) 2013 melalui projek The Potential Of Polyethylene Terephthalate (PET) To Replace Sand In The Production Of Brick – From Waste To Wealth bagi kategori Kejuruteraan Alam Sekitar dan Awam. Projek ini merupakan hasil kajian oleh dua orang pelajar, Wilson Mujang Nyuwak dan Sharifah Badriatul Afiqah Wan Madihi yang dibimbing oleh Saffrin Mukhar Mohd Salleh yang merupakan seorang guru cemerlang Kimia.

Pada tahun 2024, MRSM Betong merangkul pingat perak dalam Pertandingan Robot Antarabangsa (IRO) yang telah diadakan di Greece menerusi dua orang pelajarnya, Chrisezra Ason Bert Wellingthon dan Catriona Siaw Cun Yun yang juga mewakili Malaysia. Mereka dibimbing oleh Amran Tura iaitu seorang guru fizik. Sebelum kejohanan itu, mereka berada di MRSM Bentong dalam menjalani sesi latihan.

 Lagu rasmi 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

 Rujukan 

Lihat juga
 Maktab Rendah Sains MARA
 Majlis Amanah Rakyat

Betong
Kategori:Sekolah menengah di Sarawak